получи потвърждение от националните органи по безопасността на съседните държави членки, че са спазени съответните нотифицирани национални правила и задължения, свързани със съответните трансгранични споразумения, преди да издаде разрешение за типа возило и/или разрешение за возилото; както и
 б)да посочи в издаденото разрешение, че разрешението за типа возило и/или разрешението за возило са валидни също за такива гари, без да е необходимо разширение на района на използване.
 Член 5
 Отговорности на притежателя на разрешение за тип возило
 1.Притежателят на разрешението за тип возило отговаря за управлението на конфигурациите на типа возило и за придружаващото досие на решението, издадено в съответствие с член 46.
 2.Без това да засяга посоченото в член 53 и член 54, притежателят на разрешението за типа возило трябва, в рамките на управлението на конфигурациите на типа возило, да информира разрешаващия орган, издал разрешението за типа возило, относно всякакви засягащи валидността на разрешението за типа изменения на законодателството на ЕС.
 Член 6
 Отговорности на управителя на инфраструктура
 1.Отговорностите на управителя на инфраструктура в района на използване в рамките на процеса на разрешаване на тип возило и/или разрешаване на пускане на возило на пазара, въз основа на предоставената от заявителя информация съгласно член 18, са ограничени до идентифициране и осигуряване на следните елементи:
 а)работните условия, които да се прилагат при използване на возилото за изпитвания по мрежата;
 б)необходимите мерки, които да се предприемат от страна на инфраструктурата за осигуряване на безопасна и надеждна работа по време на изпитванията по мрежата;
 в)необходимите мерки в инфраструктурните съоръжения за провеждане на изпитванията по мрежата.
 2.Съответните управители на инфраструктура за района на използване трябва:
 а)да оказват съдействие на заявителя във връзка с условията за изпитвания на возилото по мрежата;
 б)да предоставят по недискриминационен начин информация относно инфраструктурата във връзка с изпитванията на возилото по мрежата;
 в)да идентифицират и предоставят условия и мерки за използване на возилото за изпитвания по мрежата в рамките на зададените срокове, посочени в член 21, параграф 3 и член 21, параграф 5 от Директива (ЕС) 2016/797 въз основа на информация, предоставена от заявителя;
 г)по споразумение със заявителя да участват в предварителната процедура.
 Член 7
 Отговорности на националните органи по безопасността за района на използване
 1.За целите по издаване на разрешение за тип возило и/или на разрешение за пускане на возило на пазара, националните органи по безопасността за района на използване отговарят:
 а)за тяхната част от оценяването в съответствие с член 40;
 б)за издаване на досие за оценяването, адресирано до разрешаващия орган, съгласно член 40, параграф 6.
 2.При изпълнението на своите отговорности националните органи по безопасността за района на използване трябва да изпълняват задачите си по открит, недискриминационен и прозрачен начин, да си служат с професионална преценка, да са безпристрастни и с пропорционални реакции и да осигуряват документирани мотиви за направените заключения.
 3.При поискване от заявителя съответните национални органи по безопасността за района на използване трябва да проведат предварителна процедура.
 4.Националните органи по безопасността за района на използване трябва да споделят с Агенцията и останалите национални органи по безопасността цялата информация, произтичаща от натрупания опит по технически и експлоатационни въпроси,